De kommende dage er hele 450 esports-interesserede børn og unge samlet til et såkaldt LAN-party i Messecenter Vesthimmerland i Aars. Det er femte gang, at gamer-begivenheden afholdes. Der konkurreres i forskellige discipliner; nogle i teams og andre alene - og i år er der også en professionel racerkører med. Malte Ebdrup er 15 år og kommer fra Farsø - og altså professionel e-sports-racerkører. - Der er lagt en masse træning i det, og det har givet pote, fortæller han, og fortsætter: - Jeg elsker farten, og det adrenalin-kick, man får. Jeg er vild med det. For Malte Ebdrup er der også en pointe, udover den rent sportslige, med at deltage i arrangementet. - Jeg vil gerne vise, at e-sport er ikke kun Counter Strike og Fifa, men også e-sport som jeg dyrker i den her simulator, fortæller Malte Ebdrup, mens han sidder i en racerbil i hallen. Til selve begivenheden kan der dystet i tre forskellige spil, og der er ankommet skoler med e-sports-interesserede unge, der resten af weekenden skal spille en masse.

Referat:
Messecenteret i Aars er denne weekend fyldt med e-sports-interesserede børn og unge.